|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 23/7/2017** |

**Αναρτήθηκαν τα προσωρινά αποτελέσματα και η προθεσμία υποβολής των ενστάσεων για τους Παιδικούς - Βρεφονηπιακούς Σταθμούς και τα Κ.Δ.Α.Π. του Δήμου Λαμιέων μέσω ΕΣΠΑ**

Αναρτήθηκαν στην ιστοσελίδα της **Ελληνικής Εταιρίας Τοπικής Ανάπτυξης και Αυτοδιοίκησης**(ΕΕΤΑΑ) τα προσωρινά αποτελέσματα και η μοριοδότηση των γονέων για τους Παιδικούς Σταθμούς και τα Κέντρα Δημιουργικής Απασχόλησης Παιδιών μέσω ΕΣΠΑ 2018 - 2019.

Με την ανάρτηση των αποτελεσμάτων, δίνεται **προθεσμία υποβολής ενστάσεων** από **τη Δευτέρα 23 έως την Τετάρτη 25 Ιουλίου και ώρα 14:00**, από τους γονείς που είτε έχουν λάθη στους φακέλους, είτε δεν έχουν προσμετρηθεί μόρια λόγω ελλείψεων δικαιολογητικών.

Ενστάσεις επί των Προσωρινών Πινάκων μπορούν να υποβληθούν από τις/τους αιτούσες/αιτούντες εγγράφως, στους αριθμούς FAX των κατά τόπους γραφείων της ΕΕΤΑΑ, ή ηλεκτρονικά μέσω E-mail στην διεύθυνση [miteresenstaseis@eetaa.gr](mailto:miteresenstaseis@eetaa.gr) με σκαναρισμένα έγγραφα σε μορφή .pdf (σημειώνουμε ότι καμία άλλη μορφή αρχείου δεν γίνεται αποδεκτή και η ένσταση δεν εξετάζεται) εντός των προβλεπόμενων ημερών από την επόμενη της ημερομηνίας της ανάρτησης των Προσωρινών Πινάκων (22/7/2018) και σύμφωνα με το Υπόδειγμα: «Έντυπο Υποβολής Ένστασης Αιτούντος/Αιτούσας» που έχει συμπεριληφθεί στην Πρόσκληση ως Παράρτημα.

Οι αιτούντες μπορούν να δουν τα προσωρινά αποτελέσματα σε ειδική εφαρμογή, που έχει αναρτηθεί στην ιστοσελίδα της ΕΕΤΑΑ: www.eetaa.gr.

Οι ενδιαφερόμενοι για τους Παιδικούς και Βρεφονηπιακούς Σταθμούς μπορούν να απευθύνονται:

* **Α΄ Παιδικός Σταθμός**, Υψηλάντη & Μακροπούλου, τηλ: 22310-22348,
* **Β΄ Παιδικός Σταθμός**, Αθηνών 32, τηλ: 22310-26512
* **Γ΄ Βρεφονηπιακός Σταθμός**, Πιστόλη & Αδάνων 8 - Νέα Μαγνησία, τηλ: 22310-28652,
* **Δ΄ Παιδικός Σταθμός**, Αρκαδίου 6, τηλ: 22310-32969,
* **ΣΤ΄ Βρεφονηπιακός Σταθμός**, Νήσου Ρω – Καλύβια, τηλ: 22310-29357,
* **Ζ΄ Βρεφονηπιακός Σταθμός**, Αγίας Παρασκευής & Κ. Γαλανού – Γαλανέϊκα, τηλ: 22310-52337,
* **Η΄ Παιδικός Σταθμός**, Σταυρός, τηλ: 22310-61705.

Οι ενδιαφερόμενοι για τα ΚΔΑΠ του Δήμου Λαμιεών μπορούν να απευθύνονται:

* στο Κεντρικό Κ.Δ.Α.Π. (Φλέμινγκ και Ερυθρού Σταυρού), στο τηλέφωνο 22310 20767 από 8.00 π.μ. έως 14.30 και από 18.00 έως 21.00,
* και στα γραφεία της Κοινωφελούς Επιχείρησης (Λεωνίδου 9-11) στο τηλέφωνο 22310 30730 από 8.00 π.μ. έως 14.30

Μετά την εξέταση των ενστάσεων, θα καταρτιστούν οι **οριστικοί Πίνακες κατάταξης των ωφελουμένων** και θα αναρτηθούν στο site της Ε.Ε.Τ.Α.Α. στις **29/7/2018.**

Από το Γραφείο Τύπου